Diferențele colosale între sumele acumulate de români la Pilonul II de pensie. Cum poți afla câți bani ai în cont și cum pot fi retrași fără plata impozitului pe venit
În august 2024, Pilonul II de pensii private obligatorii din România a înregistrat o creștere. Astfel, 8,2 milioane de români dețineau conturi active, în perioada menționată, arăta Asociația pentru Pensiile Administrate Privat din România (APAPR). Contribuțiile brute totale virate către acest sistem de pensii au ajuns la 103,4 miliarde de lei, sumă care a contribuit la dezvoltarea activelor nete administrate de fondurile de pensii, în valoare totală de 148,4 miliarde de lei.